NGC 3532

NGC 3532 je otvorená hviezdokopa v súhvezdí Kýl, ktorú objavil Nicolas Louis de Lacaille v roku 1751. Jej zdanlivá hviezdna veľkosť je 3. Bola prvým objektom pozorovaným Hubbleovým vesmírnym ďalekohľadom (HST) dňa 20. mája 1990. 

Zo vzdialenosti 1 430 ly sa nám na oblohe javí ako plôška s priemerom 70′, čo je dvojnásobok priemeru Mesiaca. Je veľmi bohatá na hviezdy, v priestore s priemerom 29 ly ich obsahuje asi 130. Ďalekohľad s 15-cm priemerom objektívu ich rozlíši stovky a celá hviezdokopa sa v ňom javí ako ovál. V blízkosti jej okraja sa nachádza jasná žltá hviezda, ktorá ale ku hviezdokope nepatrí. Nenachádza sa v popredí, hoci je jasnejšia než všetky ostatné hviezdy v kope, ale v pozadí, až vo štvornásobnej vzdialenosti od Zeme v porovnaní s kopou.

Pozri aj 
 Zoznam NGC objektov

Súhvezdie Kýl
3532
Otvorené hviezdokopy
Astronomické objekty objavené v roku 1752